
VEJLEDNINGSSIDE – SKAL SLETTES.
Denne side hjælper dig med at udfylde skabelonen. Selve skabelonen starter på side 2. 

Inden materialet sendes eller udleveres til deltagerne, skal du:

· slette denne side 
· slette alle grå hjælpetekster og kommentarer 
· vælge de relevante valgmuligheder og slette resten 
· kontrollere, at alle relevante felter er udfyldt



Deltagerinformation, forskningsetisk samtykke og forskningshjemmel
Brug skabelonen, når personer skal informeres om en forskningsaktivitet og give et forskningsetisk samtykke til at deltage. Personoplysningerne behandles samtidig efter forskningsreglerne og ikke på baggrund af et GDPR-samtykke.

Skabelonen består af:
deltagerinformation, hvor du beskriver forskningsaktiviteten og hvad det indebærer at deltage, samt hvordan deltagerens personoplysninger bliver behandlet.
en samtykkeerklæring, hvor deltageren tager stilling til, om vedkommende vil deltage i forskningsaktiviteten.

Sådan gør du skabelonen klar
Udfyld skabelonen de steder, der er markeret med grå tekst.

Sørg især for at beskrive:
forskningsaktivitetens formål, forløb og varighed
hvorfor personen er inviteret
mulige fordele, risici og gener
hvilke personoplysninger der behandles
hvem deltageren kan kontakte

Vælg relevante formuleringer i skabelonen, og slet valgmuligheder, som ikke gælder for forskningsaktiviteten.

Hvis personoplysninger skal overføres til eller kunne tilgås fra lande uden for EU/EØS, skal du kontakte Kontraktenheden, før overførslen sker. 

Er du i tvivl om indholdet eller udfyldelsen, kan du kontakte Kontraktenheden på persondata@adm.aau.dk eller etik@adm.aau.dk. 

deltagerInformation 

[bookmark: _Hlk134007999]Titel
[indsæt titel på forskningsprojekt/-aktivitet]

Indledning
Vælg den relevante mulighed nedenfor og slet den anden. Slet også denne vejledningstekst

Mulighed 1 af 2: Ingen samarbejdspartnere
Du inviteres til at deltage i en videnskabelig undersøgelse, der udføres af forskere fra [Indsæt institut/center] på Aalborg Universitet

Mulighed 2 af 2 – Samarbejdspartnere
Du inviteres til at deltage i en videnskabelig undersøgelse, der udføres af forskere fra [Indsæt institut/center] på Aalborg Universitet i samarbejde med [indsæt navne på samarbejdspartnere]. 

Denne deltagerinformation forklarer, hvad undersøgelsen går ud på, og hvad det indebærer at deltage. Vi anbefaler, at du læser informationen igennem, før du beslutter, om du vil deltage.

Det er frivilligt at deltage, og du kan til enhver tid trække dit samtykke til deltagelse tilbage uden at oplyse en grund.

Hvis du ønsker at deltage, bedes du underskrive samtykkeerklæringen sidst i dokumentet.

Hvad er formålet med undersøgelsen?
[Beskriv kort hvad formålet er].

[bookmark: _Hlk134009100]Hvorfor er du inviteret?
Du er inviteret til at deltage, fordi [kort begrundelse og relevante inklusions-/eksklusionskriterier]. 

Sådan foregår undersøgelsen	
· Hvad skal du gøre: [Beskriv, hvordan undersøgelsen foregår] 
· Hvor lang tid tager det: [Beskriv, hvor længe undersøgelsen foregår]
· Hvor foregår det: [Beskriv, hvor undersøgelsen foregår]

Fordele og samfundsnytte
Din deltagelse kan bidrage til ny viden om [Kort beskrivelse]. Denne viden kan på sigt komme [Beskriv målgruppe/samfund] til gavn. 

Vælg den relevante mulighed nedenfor og slet den anden. Slet også denne vejledningstekst.

1. Direkte fordele for dig: [Beskrivelse]. 
2. Der er ingen direkte fordele for dig ved at deltage.

mulige risici og gener ved at deltage
Vælg én af mulighederne nedenfor og slet den anden. Slet også denne vejledningstekst.
Mulighed 1 af 2: Deltagelse kan indebære følgende risici eller gener: [Beskrivelse]. 
Mulighed 2 af 2: Vi vurderer, at deltagelse ikke medfører væsentlige risici eller gener, da [Begrundelse]. 

økonomiske forhold
Undersøgelsen er finansieret af [Angiv finansieringskilde].

[Beskriv evt. interessekonflikter, hvis der er risiko for sådanne - hvis relevant, ellers slet denne sætning]. 

hvordan behandler vi dine personoplysninger? 
Hvis du deltager, indsamler vi personoplysninger om dig til brug for undersøgelsen, f.eks. [Beskriv typen af personoplysninger, både almindelige og følsomme personoplysninger]. 

Vi behandler oplysningerne efter de særlige regler i databeskyttelseslovgivningen, der gælder for forskning. Det medfører, at vi fortsat må anvende de personoplysninger, vi har indsamlet, selvom du trækker dit samtykke til deltagelse i undersøgelsen tilbage. Hvis du stopper din deltagelse, indsamler vi dog ikke nye oplysninger om dig. 

Vælg én af mulighederne nedenfor og slet den anden. Slet også denne vejledningstekst.
Mulighed 1 af 2: Dataansvar er selvstændigt
Aalborg Universitet er dataansvarlig for behandlingen af dine personoplysninger. 

Mulighed 2 af 2: Dataansvar er fælles
Aalborg Universitet er sammen med [indsæt navn(e) på samarbejdspartner(e)] dataansvarlig for behandlingen af dine personoplysninger. 

Vi kan i forbindelse med vores behandling af dine personoplysninger benytte os af eksterne leverandører, f.eks. leverandører af IT-systemer, dataopbevaring og analyseværktøjer, Disse eksterne leverandører behandler alene personoplysningerne på vegne af Aalborg Universitet og efter vores instruks. De må ikke anvende personoplysningerne til deres egne formål. 

Vælg én af mulighederne nedenfor og slet den anden. Slet også denne vejledningstekst.
Mulighed 1 af 2: Ingen deling af data
Derudover videregives dine personoplysninger ikke til eksterne modtagere. 

Vi opbevarer dine personoplysninger sikkert og kun så længe, de er nødvendige for formålet med undersøgelsen. Herefter bliver oplysningerne slettet, anonymiseret eller arkiveret efter gældende regler

Mulighed 2 af 2: Deling eller genbrug af data
Dine oplysninger kan blive genanvendt til fremtidige videnskabelige forskningsprojekter inden for samme forskningsområde, hvor de kan bidrage til ny viden. Hvis oplysningerne deles med andre forskningsinstitutioner og forskere i forbindelse med fremtidige forskningsprojekter, vil det så vidt muligt ske på en måde, så du ikke kan identificeres direkte. Deling vil altid ske i overensstemmelse med gældende databeskyttelseslovgivning. 

Vi opbevarer dine personoplysninger sikkert og kun så længe, de er nødvendige for formålet med undersøgelsen eller for fremtidige videnskabelige forskningsprojekter, som oplysningerne lovligt kan anvendes til. Når der ikke længere er et forskningsmæssigt formål med opbevaringen, vil oplysningerne blive slettet, anonymiseret eller arkiveret efter gældende regler. 

OBS: Hvis du skal overføre data til lande uden for EU/EØS, uanset om det er til en databehandler eller en anden dataansvarlig, skal du kontakte Kontraktenheden forud for overførslen – det kræver et særligt grundlag i lovgivningen, som der skal oplyses om her. Vær opmærksom på, at se-adgang fra et sådant land betragtes også som overførsel.
AAU kan i visse tilfælde være forpligtet til at aflevere personoplysninger til Rigsarkivet. 

Du har som udgangspunkt en række rettigheder efter databeskyttelsesreglerne, herunder retten til indsigt, berigtigelse, begrænsning og i visse tilfælde sletning af dine personoplysninger.
Ved forskning kan nogle rettigheder dog være begrænset, hvis udøvelse af rettighederne vil gøre det umuligt eller i væsentlig grad vanskeligt at opfylde forskningens formål. 

Spørgsmål om databeskyttelse kan rettes til AAU’s databeskyttelsesrådgiver på dpo@aau.dk. Hvis du mener, at vi ikke behandler dine personoplysninger korrekt, kan du kontakte os på [indsæt instituttets funktionspostkasse]. Du kan også klage til Datatilsynet på dt@datatilsynet.dk.

formidling af resultater
Resultaterne af undersøgelsen vil blive formidlet gennem [publikationer, rapporter, præsentationer mv.]. 

Vælg én af mulighederne nedenfor og slet de andre. Slet også denne vejledningstekst
Mulighed 1 af 4: Ingen offentliggørelse af personoplysninger
Resultaterne formidles uden offentliggørelse af personoplysninger. Ingen deltagere vil kunne identificeres.

Mulighed 2 af 4: Offentliggørelse af alm. personoplysninger kan forekomme
Formidlingen af resultaterne kan indeholde ikke-følsomme oplysninger om dig, f.eks. [citater mv.] Resultaterne vil blive formidlet [med/uden] navn og stedsangivelse. 

Mulighed 3 af 4: Offentliggørelse af følsomme/særligt beskyttelsesværdig personoplysninger kan forekomme
Hvis du giver særskilt samtykke, kan formidlingen af resultaterne indeholde følsomme eller særligt beskyttelsesværdige oplysninger om dig, f.eks. [Beskriv hvilke oplysninger]. Resultaterne vil blive formidlet [med/uden] navn og stedsangivelse. Oplysningerne kan bidrage til en mere konkret formidling af resultaterne. Du bestemmer selv, om du vil give samtykke til offentliggørelse af oplysningerne. Dit valg har ingen betydning for din mulighed for at deltage i undersøgelsen, og du kan til enhver tid trække dit samtykke til offentliggørelse tilbage. Tilbagetrækning gælder dog kun for fremtidig offentliggørelse og kan ikke ske med tilbagevirkende kraft for allerede offentliggjorte oplysninger.
 
Mulighed 4 af 4: Formidling af resultater kan IKKE gennemføres UDEN offentliggørelse af følsomme/særligt beskyttelsesværdige personoplysninger. Bemærk Hvis du ønsker at offentliggøre følsomme personoplysninger, skal du have tilladelse fra Datatilsynet.
Formidlingen af resultaterne kan indeholde følsomme eller særligt beskyttelsesværdige oplysninger om dig, f.eks. [Beskriv hvilke oplysninger]. Resultaterne vil blive formidlet [med/uden] navn og stedsangivelse. Oplysningerne er nødvendige for at kunne formidle resultaterne på en meningsfuld måde. Følsomme eller særligt beskyttelsesværdige oplysninger vil dog ikke blive offentliggjort uden de nødvendige tilladelser og sikkerhedsforanstaltninger.

Forskningsansvarlig
[Navn, titel, institut, adresse, telefonnummer og e-mailadresse]. 

Vi håber, at deltagerinformationen har hjulpet med at vurdere, om du ønsker at deltage. Hvis du har spørgsmål, er du velkommen til at kontakte den forskningsansvarlige. 








samtykkeerklæring

Jeg bekræfter, at jeg har modtaget information om:
· undersøgelsens formål, gennemførelse og evt. fordele og risici	☐ Ja	☐ Nej
· min mulighed for til enhver tid at trække mit samtykke tilbage	☐ Ja	☐ Nej
· hvordan mine personoplysninger behandles		☐ Ja	☐ Nej

Jeg samtykker til:
· at deltage i den videnskabelige undersøgelse		☐ Ja	☐ Nej
Hvis mulighed 3 af 4 under ’Formidling af resultater’ anvendes:
· [offentliggørelse af mine personoplysninger, som beskrevet i 
Deltagerinformationen]				 ☐ Ja	☐ Nej





Dato: 
Navn: [Indsæt navn med BLOKBOGSTAVER]


_______________________________
Underskrift


Erklæring fra den person, som indhenter samtykket:
Jeg erklærer, at deltageren efter min overbevisning har modtaget tilstrækkelig information til at kunne tage stilling til deltagelse i undersøgelsen. 


Dato: 
Navn: [Indsæt navn med BLOKBOGSTAVER]


_______________________________
Underskrift

